அவள் இதுநேரம் படுத்திருந்த மேகங்கள் போன்றிருந்த அந்த பெரிய மெத்தை கிட்டதட்ட ஏழுபேர் ஒரே நேரத்தில் தூங்கும் அளவிற்கு சதுர வடிவில் நீண்டு அகன்று இருந்தது. பெட்டின் இடது புறம் ஒரு மினி சுவாமி செல்ப், ஒரு டைனிங் டேபிளும் அதையடுத்து ஒரு கதவும் இருக்க, வலதுபுறம் ஒரு கதவும் அதனை ஒட்டி ஒரு பெரிய டிரஸ்ஸிங் டேபிளும், ஒரு பெரிய கபோர்ட்டும் இருந்தது. டிரஸ்ஸிங் டேபிளுக்கு நேர் மேலே அவன் அம்மா போட்டோ, அது அவள் வரைந்ததுதான். கபோர்டை அடுத்து சிறிய ஜன்னலும், அதோடு சேர்ந்த ஒரு சிறிய ஒற்றை படுக்கையும் இருந்தது. பெரிய பெட்டிற்கு நேர் எதிரில் பெரிய ஸோபா ஸெட் அதில் ஒன்று சாய்ந்து நீண்டு படுக்கும் வசதியுடன் இருக்க அவற்றின் முன்னால் பெரிய டிவியும் அதற்கு கீழே ஒரு மினி பிரிட்ஜ்ம் இருந்தது. அவற்றின் வலதுபுறம் ஒரு வாஷ் பேஷனும் அதை ஒட்டி இன்னொரு கதவும் இருந்தது. ஆங்காங்கே அலங்கார பொருட்களுடன் இருந்த அந்த பிரம்மாண்ட அறையை மாற்றி கட்டினால் இரண்டு டிரிபிள் பெட்ரூம் கொண்ட வீட்டையே கட்டிவிடலாம்.